== Biografi ==
Hans-Georg von Friedeburg indtrådte i [[Kaiserliche Marine]] den 1. april 1914 som søkadet. Under [[1. verdenskrig]] blev han i december 1914 forfremmet til "Fähnrich zur See" og gjorde tjeneste på [[Dreadnought|slagskibet]] SMS Kronprinz og tog del i [[Søslaget ved Jylland]] mod [[Royal Navy]]. Den 13. juli 1916 blev han forfremmet til "Leutnant zur See. I december 1917 var Friedeburg efter et halvt års uddannelse fra juni 1918 til slutningen af krigen vagtofficer på [[undervandsbåd]]en SM U 114. 
  
Da [[Karl Dönitz]] blev [[Nazi-Tyskland|Det Tredje Riges]] sidste fører i [[1945]], var Friedeburg øverstbefalende for [[Kriegsmarine]] fra den 1. maj til den 23. maj 1945. Tidligt i maj 1945 blev Friedeburg pålagt at få en fredsaftale i stand med [[De Allierede]]. Han var leder af den tyske delegation, som kapitulerede til den britiske delegation under ledelse af [[feltmarskal]] [[Bernard Montgomery]] på [[Lüneburger Heide]] den 4. maj. Det førte til, at de tyske styrker i Holland, Danmark og det nordvestlige Tyskland overgav sig. Friedeburg undertegnede den fuldstændige kapitulation i [[Reims]] den 7. maj og i [[Berlin]] den 8. maj.
Samfund Død Samfundsvidenskab Folkeret Kriminalitet